Сједињене Америчке Државе су сматрале Народну Републику Кину као агресора и примениле економску политику задржавања укључујући ембарго на НРК, након њеног уласка у Корејски рат 1950. године. После отприлике 20 година ни дипломатских ни економских односа, обе државе су коначно виделе предност у отварању једна према другој: Кина је видела ближе односе са Сједињеним Америчким Државама као делотворан одговор на њен све напетији однос са Совјетским Савезом, док су Сједињене Америчке Државе виделе ближе односе са Кином као предност у њиховим мировним преговорима са Северним Вијетнамом. „Тридесет прво Светско првенство у стоном тенису, одржано у Нагоји, у Јапану, пружило је прилику и Кини и Сједињеним Америчким Државама.“